17. 5. 94 De Europæiske Fællesskabers Tidende Nr. L 122/37 KOMMISSIONENS BESLUTNING af 22. april 1994 om den regionaliseringsplan, som Portugal har indgivet i henhold til Rådets forordning (EØF) nr. 1765/92 (Kun den portugisiske udgave er autentisk) (94/286/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder ('), senest ændret ved forordning (EF) nr. 232/94 (?), særlig artikel 16, og ud fra følgende betragtninger : Den 30. september 1992 meddelte Portugal Kommis- sionen en regionaliseringsplan i henhold til artikel 3, stk. 3, i forordning (EØF) nr. 1765/92 ; efter Kommissionens beslutning 93/121/FØF af 23. december 1992 om den regionaliseringsplan, som Portugal indgav i forbindelse med Rådets forordning (FØF) nr. 1765/92 (?), reviderede Portugal planen ; der blev meddelt Kommissionen en ny plan den 21. marts 1994; gennemgangen af den reviderede plan viser, at Portugal har opretholdt de kriterier, der forinden var blevet anvendt for landets sydlige områder, og som fører til, at der på grundlag af en forudfastsat national jordklassifika- tion for hver bedrift fastsættes et særligt udbytte, som afhænger af de arealer, der indgår i bedriften, og for hvilke der er ansøgt om godtgørelse ; nævnte plan fører derfor ikke for de pågældende områder til fastsættelsen af specifikke homogene  produktionsområder;  planen opfylder således ikke kriterierne i artikel 3 i forordning (EØF) nr. 1765/92; da arbejdet med henblik på 1994-høsten er på et frem- skredet stadium, vil det dog være rimeligt at tillade, at planen anvendes for produktionsåret 1994/95 ; de i denne beslutning fastsatte foranstaltninger er i over- ensstemmelse med udtalelse fra Forvaltningskomitéen for Korn, Fedtstoffer og Tørret Foder — () EFT nr. L 181 af 1. 7. 1992, s. 12. () EFT nr. L 30 af 3. 2. 1994, s. 7. () EFT nr. L 48 af 26. 2. 1993, s. 63. VEDTAGET FØLGENDE BESLUTNING: Artikel 1 1. For produktionsåret 1994/95 kan Portugal som en overgangsforanstaltning for landets sydlige områder anvende den regionaliseringsplan, som Portugal meddelte Kommissionen den 21. marts 1994, og som er baseret på de samme kriterier for jordklassifikation som dem, der blev anvendt ved fastsættelsen af regionaliseringsplanen for produktionsåret 1993/94. 2.  For produktionsåret 1995/96 forelægger Den Portu- gisiske Republik inden den 31. juli 1994 i henhold til artikel 3 i forordning (EØF) nr. 1765/92 en plan, der ændrer de i stk. ] omhandlede metoder. Artikel 2 Fællesskabet har intet finansielt ansvar for de supplerende udgifter, der måtte overstige de udgifter, som følger af anvendelsen af nærværende beslutning. Artikel 3 Denne beslutning er rettet til Den Portugisiske Republik. Udfærdiget i Bruxelles, den 22. april 1994. På Kommissionens vegne René STEICHEN Medlem af Kommissionen